CELEX: 31992D0164
Language: el
Date: 1992-02-25 00:00:00
Title: 92/164/ΕΟΚ, Ευρατόμ: Απόφαση της Επιτροπής της 25ης Φεβρουαρίου 1992 με την οποία επιτρέπεται στην Πορτογαλία να χρησιμοποιεί στατιστικά δεδομένα προγενέστερα εκείνων του προτελευταίου έτους και να μην λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας (Το κείμενο στην πορτογαλική γλώσσα είναι το μόνο αυθεντικό)

Avis juridique important

|

31992D0164

92/164/ΕΟΚ, Ευρατόμ: Απόφαση της Επιτροπής της 25ης Φεβρουαρίου 1992 με την οποία επιτρέπεται στην Πορτογαλία να χρησιμοποιεί στατιστικά δεδομένα προγενέστερα εκείνων του προτελευταίου έτους και να μην λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας (Το κείμενο στην πορτογαλική γλώσσα είναι το μόνο αυθεντικό)  

Επίσημη Εφημερίδα αριθ. L 073 της 19/03/1992 σ. 0023 - 0024

ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Φεβρουαρίου 1992  με την οποία επιτρέπεται στην Πορτογαλία να χρησιμοποιεί στατιστικά δεδομένα προγενέστερα εκείνων του προτελευταίου έτους και να μην λαμβάνει υπόψη ορισμένες κατηγορίες δραστηριοτήτων ή να  χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας  (Το κείμενο στην πορτογαλική γλώσσα είναι το μόνο αυθεντικό)  (92/164/ΕΟΚ, Ευρατόμ)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας,  τον κανονισμό (ΕΟΚ, Ευρατόμ) αριθ. 1553/89 του Συμβουλίου της 29ης Μαΐου 1989 για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 13,  Εκτιμώντας:  ότι, κατ' εφαρμογή του άρθρου 28 παράγραφος 3 της έκτης οδηγίας 77/388/ΕΟΚ του Συμβουλίου της 17ης Μαΐου 1977 για την εναρμόνιση των νομοθεσιών των κρατών μελών σχετικά με τους φόρους επί του κύκλου εργασιών - Κοινό σύστημα φόρου προστιθέμενης αξίας:  ενιαία φορολογική βάση (2), που στο εξής ονομάζεται "έκτη οδηγία", τα κράτη μέλη μπορούν να συνεχίσουν να απαλλάσσουν ή να φορολογούν ορισμένες δραστηριότητες και ότι οι δραστηριότητες αυτές πρέπει να λαμβάνονται υπόψη κατά τον καθορισμό της βάσης των  πόρων ΦΠΑ-  ότι, ενόψει της εφαρμογής των διατάξεων που θεσπίζονται στο άρθρο 28 παράγραφος 3 της έκτης οδηγίας, βάσει της παραγράφου 3 στοιχείο β) του τμήματος IV φορολογία του παραρτήματος ΧΧΧΙΙ της πράξης προσχώρησης της Πορτογαλικής Δημοκρατίας στις Ευρωπαϊκές  Κοινότητες (3), επιτρέπεται στην Πορτογαλία να απαλλάσσει φορολογικά ορισμένες δραστηριότητες που καθορίζονται στο παράρτημα ΣΤ της έκτης οδηγίας-  ότι η Πορτογαλία δεν είναι σε θέση να χρησιμοποιεί, για την κατανομή των δραστηριοτήτων ανά στατιστική κατηγορία, τα οριστικά δεδομένα των εθνικών λογαριασμών που αφορούν το προτελευταίο έτος πριν από το οικονομικό έτος για το οποίο πρέπει να  υπολογιστεί η βάση των ιδίων πόρων ΦΠΑ, και για το λόγο αυτό πρέπει να της επιτραπεί να χρησιμοποιεί δεδομένα που λαμβάνει από τους εθνικούς λογαριασμούς που αφορούν άλλα έτη που προηγούνται του εν λόγω προτελευταίου έτους-  ότι, επειδή ο ακριβής υπολογισμός της βάσης των ιδίων πόρων ΦΠΑ για κατηγορία δραστηριοτήτων που αναφέρονται στο παράρτημα ΣΤ της έκτης οδηγίας ΦΠΑ θα μπορούσε να προκαλέσει φόρτο διοικητικής εργασίας αδικαιολόγητο σε σχέση με τις επιπτώσεις των εν λόγω  δραστηριοτήτων στη βάση των φόρων ΦΠΑ της Πορτογαλίας, πρέπει να επιτραπεί να μην τις λαμβάνει υπόψη κατά τον υπολογισμό της βάσης ΦΠΑ-  ότι, δεδομένου ότι η Πορτογαλία είναι σε θέση να προβεί σε υπολογισμό χρησιμοποιώντας κατά προσέγγιση εκτιμήσεις για τέσσερις δραστηριότητες που απαριθμούνται στο παράρτημα ΣΤ της έκτης οδηγίας, πρέπει να της επιτραπεί να υπολογίζει τη βάση ΦΠΑ  χρησιμοποιώντας κατά προσέγγιση εκτιμήσεις-  ότι η Συμβουλευτική Επιτροπή Ιδίων Πόρων ενέκρινε την έκθεση η οποία περιλαμβάνει τις γνώμες των μελών της σχετικά με την παρούσα απόφαση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Για την κατανομή ανά συντελεστή, σύμφωνα με το άρθρο 4 παράγραφος 4 του κανονισμού (ΕΟΚ, Ευρατόμ) αριθ. 1553/89 του Συμβουλίου, επιτρέπεται στην Πορτογαλία να χρησιμοποιεί δεδομένα που λαμβάνει από τους εθνικούς λογαριασμούς του 1986 για τα  οικονομικά έτη 1989 και 1990 για τα οποία πρέπει να υπολογιστεί η βάση των πόρων ΦΠΑ.  Άρθρο 2  Για τον υπολογισμό της βάσης των ιδίων πόρων που προέρχονται από το φόρο προστιθέμενης αξίας, από το οικονομικό έτος 1989 επιτρέπεται στη Γερμανία να μη λαμβάνει υπόψη την ακόλουθη κατηγορία δραστηριοτήτων που παρατίθενται στο παράρτημα ΣΤ της  έκτης οδηγίας:  - παροχές υπηρεσιών συγγραφέων, καλλιτεχνών και ερμηνευτών έργων τέχνης (παράρτημα ΣΤ πρώην σημείο 2).  Άρθρο 3  Για τον υπολογισμό της βάσης των πόρων που προέρχονται από το φόρο προστιθέμενης αξίας, από το οικονομικό έτος 1989 επιτρέπεται στην Πορτογαλία να υπολογίζει χρησιμοποιώντας κατά προσέγγιση εκτιμήσεις, τη βάση για τις ακόλουθες κατηγορίες  δραστηριοτήτων που παρατίθενται στο παράρτημα ΣΤ της έκτης οδηγίας:  1. Παροχές υπηρεσιών πραγματοποιούμενες με γεωργικά μηχανήματα προς όφελος ατομικών ή συνεταιρισμένων γεωργικών επιχειρήσεων (παράρτημα ΣΤ σημείο 3).  2. Παροχές υπηρεσιών πραγματοποιούμενες από τις επιχειρήσεις κηδειών και αποτέφρωσης καθώς και τις παρεπόμενες προς τις ανωτέρω παροχές παραδόσεις αγαθών (παράρτημα ΣΤ σημείο 6).  3. Παροχή περίθαλψης προς τα ζώα από τους κτηνίατρους (παράρτημα ΣΤ σημείο 9).  4. Παραδόσεις κτιρίων γηπέδων που ορίζονται στο άρθρο 4 παράγραφος 3 (παράρτημα ΣΤ σημείο 16).  Άρθρο 4  Η παρούσα απόφαση απευθύνεται στην Πορτογαλική Δημοκρατία. Βρυξέλλες, 25 Φεβρουαρίου 1992. Για την Επιτροπή  Peter SCHMIDHUBER  Μέλος της Επιτροπής   (1) ΕΕ αριθ. L 155 της 7. 6. 1989, σ. 9. (2) ΕΕ αριθ. L 145 της 13. 6. 1977, σ. 1. (3) ΕΕ αριθ. L 302 της 15. 11. 1985, σ. 383.